ᱫᱩᱨᱜᱽ ᱦᱚᱱᱚᱛ

ᱫᱩᱨᱜᱽ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱜᱮᱞ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱫᱩᱨᱜᱽ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱒,᱒᱓᱘ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱜᱩᱴ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟᱺ ᱓,᱓᱔᱓,᱘᱗᱒ ᱡᱚᱱᱟ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱨᱟᱭᱯᱩᱨ ᱛᱟᱭᱚᱢ ᱫᱚᱥᱟᱨ ᱵᱟᱹᱲᱛᱤ ᱦᱚᱲ ᱞᱮᱠᱷᱟ ᱣᱟᱱ ᱯᱚᱱᱚᱛ ᱠᱟᱱᱟ ᱾

ᱱᱤᱭᱟᱹ ᱦᱚᱱᱚᱛ ᱨᱮ ᱫᱚ ᱵᱟᱨᱭᱟ ᱥᱮᱬᱟ ᱫᱷᱚᱨᱚᱢ ᱜᱟᱲ ᱢᱮᱱᱟᱜ ᱟᱠᱟᱫᱟ ᱾ ᱢᱤᱫ ᱴᱮᱱ ᱫᱚ ᱦᱩᱭᱩᱜ ᱠᱟᱱᱟ ᱜᱟᱝᱜᱟ ᱢᱟᱭᱟ ᱡᱟᱞᱟ, ᱢᱩᱱᱫᱤᱞ ᱟᱨ ᱢᱤᱫᱴᱮᱱ ᱫᱚ ᱦᱩᱭᱩᱜ ᱠᱟᱱᱟ ᱡᱚᱭᱱ ᱫᱷᱚᱨᱚᱢᱨᱮᱭᱟᱜ ᱩᱣᱟᱥᱟᱜᱟᱥᱨᱟᱢ ᱱᱟᱜᱽᱯᱩᱨᱟ ᱥᱩᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱱᱤᱭᱟᱹ ᱠᱤᱱ ᱵᱟᱨᱭᱟ ᱡᱟᱭᱜᱟ ᱛᱮ ᱥᱤᱧᱚᱛ ᱡᱟᱠᱟᱛ ᱠᱷᱚᱱ ᱦᱚᱲ ᱧᱮᱧᱞ ᱠᱚ ᱦᱤᱡᱩᱜᱼᱟ ᱾ ᱞᱟᱝᱜᱩᱨ ᱵᱤᱨ ᱢᱩᱱᱫᱤᱞ ᱫᱚ ᱮᱥᱠᱟᱨ ᱦᱤᱱᱫᱩ ᱢᱩᱱᱫᱤᱞ ᱠᱟᱱᱟ ᱚᱠᱟ ᱨᱮ ᱰᱳ ᱞᱟᱝᱜᱩᱨ ᱵᱤᱨ ᱵᱟᱝᱜᱟ ᱠᱚ ᱥᱮᱣᱟᱭᱟᱭ ᱾

ᱚᱛᱱᱚᱜ
ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱦᱚᱱᱚᱛ ᱠᱚ ᱫᱩᱨᱜᱽ ᱦᱚᱱᱚᱛ ᱟᱹᱪᱩᱨ ᱮᱥᱮᱥᱫ ᱟᱠᱟᱫᱟᱺ 

᱑ᱹ ᱵᱮᱞᱮᱢᱟᱛᱟ ᱮᱛᱚᱢ ᱨᱮ 

᱒ᱹ ᱵᱟᱞᱚᱫᱽ ᱠᱚᱸᱭᱮᱸ ᱨᱮ 

᱓ᱹ ᱨᱟᱭᱯᱩᱨ ᱥᱟᱢᱟᱝ ᱨᱮ 

᱔ᱹ ᱫᱟᱢᱟᱛᱟᱨᱤ ᱠᱚᱸᱭᱮᱸ ᱥᱟᱢᱟᱝ ᱱᱟᱠᱷᱟ 

᱕ᱹ ᱨᱟᱡᱟᱱᱱᱟᱱᱫᱽ ᱜᱟᱶ ᱯᱟᱪᱷᱮ ᱨᱮ

 ᱯᱩᱨᱚ ᱠᱚᱨᱯᱟᱨᱮᱥᱚᱱ 

 ᱫᱩᱨᱜᱽ 

 ᱵᱷᱤᱞᱟᱭ 

 ᱵᱷᱤᱞᱟᱭ ᱥᱟᱨᱚᱫᱟ 

 ᱨᱤᱥᱟᱞᱤ

ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱫᱩᱨᱜᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱓᱔᱓,᱘᱗᱒ ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱩᱨᱜᱩᱣᱮ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱠᱚᱱᱴᱤᱠᱮᱴ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱑᱐᱐ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱓᱙᱑ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱠᱤᱱᱱᱳᱨ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱘.᱙᱕% ᱾ ᱫᱩᱨᱜᱽ ᱦᱚᱱᱚᱛ ᱨᱮ ᱢᱤᱫ ᱜᱮᱞ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱘᱘ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱗᱙.᱖᱙% ᱾

ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱜᱚᱴᱟ ᱫᱩᱨᱜᱽ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱒.᱖᱙% ᱦᱤᱸᱥ ᱦᱚᱲ ᱜᱮ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱑.᱕᱑% ᱦᱤᱸᱥ ᱦᱚᱲ ᱫᱚ ᱛᱮᱞᱮᱜᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱑.᱔᱓% ᱦᱤᱸᱥ ᱦᱚᱲ ᱫᱚ ᱚᱰᱤᱭᱟ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱑.᱒᱓% ᱦᱤᱸᱥ ᱦᱚᱲ ᱫᱚ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱐.᱗᱓% ᱦᱤᱸᱥ ᱦᱚᱲ ᱫᱚ ᱯᱟᱧᱡᱟᱵᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱐.᱗᱑% ᱦᱤᱸᱥ ᱦᱚᱲ ᱫᱚ ᱵᱮᱝᱜᱚᱞᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱞᱮᱠᱟ ᱛᱮ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Durg district gazetteer Hindi दुर्ग-दर्पण   

ᱛᱷᱚᱠ:ᱫᱩᱨᱜᱽ ᱦᱚᱱᱚᱛ
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ